**ბუნებრივი გაზის**

**გატარების ხელშეკრულება**

 **ქ. თბილისი \_\_\_\_ \_\_\_\_\_\_\_\_\_\_\_ 202\_\_\_ წელი**

შპს „\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_“ (შემდგომში - „მიმწოდებელი“), წარმოდგენილი მისი დირექტორის \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ სახით, ერთი მხრივ, და შპს „თბილისი ენერჯი“ (შემდგომში - „განაწილების ლიცენზიატი“), წარმოდგენილი დირექტორი კომერციულ და ტექნოლოგიური უზრუნველყოფის საკითხებში ედიშერ ხორავას სახით, მეორე მხრივ, საქართველოს კანონმდებლობის შესაბამისად, ვდებთ წინამდებარე ხელშეკრულებას შემდეგზე:

**1. ხელშეკრულების საგანი და მისი დადების საფუძვლები**

1.1. ხელშეკრულების საგანს წარმოადგენს მიმწოდებლისათვის გატარების მომსახურების გაწევა შესაბამისი ანაზღაურების პირობით.

1.2. გატარების მომსახურება მოიცავს განაწილების ლიცენზიატის მიერ თავისი გაზგამანაწილებელი ქსელის მეშვეობით მიმწოდებლის კუთვნილი ბუნებრივი გაზით მიმოდებლის მომხმარებლ(ებ)ის მომარაგებას.

1.3. ამ ხელშეკრულებით გათვალისწინებული მიღება-მიწოდების პუნქტ(ებ)ია:

1.3.1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

1.3.2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

1.3.3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1.4. . \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1.4.1. მიმწოდებლის შეტყობინება განაწილების ლიცენზიატის გაზგამანაწილებელ ქსელში მიწოდების საქმიანობის შესახებ (დანართი #1);

1.4.2. მიმწოდებელსა და მის მომხმარებელს შორის დადებული ბუნებრივი გაზის ნასყიდობის ხელშეკრულება (დანართი #2);

1.4.3. მიმწოდებლის წერილობითი განაცხადი მომსახურებაზე (დანართი #3).

**2. მიმწოდებლის ძირითადი ვალდებულებები და უფლებები**

**2.1. მიმწოდებელი ვალდებულია:**

2.1.1 მიაწოდოს განაწილების ლიცენზიატს ბუნებრივი გაზი მიღების პუნქტში;

2.1.2. გადაუხადოს განაწილების ლიცენზიატს ბუნებრივი გაზის გატარების საფასური ხელშეკრულების მე-6 მუხლის შესაბამისად;

 2.1.3. დაუყოვნებლივ გააფრთხილოს განაწილების ლიცენზიატი ნებისმიერი გარემოების შესახებ, რომელიც მას ხელს უშლის სახელშეკრულებო ვალდებულებების ჯეროვნად შესრულებაში.

 **2.2 მიმწოდებელს უფლება აქვს:**

 2.2.1 მოსთხოვოს განაწილების ლიცენზიატს ხელშეკრულებით ნასკისრი ვალდებულებების დროულად და ჯეროვნად შესრულება;

 2.2.2. მოითხოვოს განაწილების ლიცენზიატის მიზეზით მისთვის მიყენებული ზიანის ანაზღაურება.

**3. განაწილების ლიცენზიატის ძირითადი ვალდებულებები და უფლებები**

**3.1. განაწილების ლიცენზიატი ვალდებულია:**

3.1.1. უზრუნველყოს მის მფლობელობაში არსებულ გაზგამანაწილებელ ქსელში მიმწოდებლის კუთვნილი ბუნებრივი გაზის დაუბრკოლებლად დაშვება;

3.1.2. ჯეროვნად შეასრულოს მიმწოდებლის მითითებები ბუნებრივი გაზის გატარებასთან დაკავშირებით;

3.1.3. ბუნებრივი გაზისმიღების პუნქტში არსებულ შეჭრის წერტილზე მოაწყოს გაზის აღრიცხვის კვანძი;

3.1.4. უზრუნველყოს მის მფლობელობაში არსებული გაზგამანაწილებელი ქსელის გამართული ფუნქციონირება და ტექნიკური მომსახურება;

 3.1.5. დაუყოვნებლივ გააფრთხილოს მიმწოდებელი ნებისმიერი გარემოების შესახებ, რომელიც მას ხელს უშლის სახელშეკრულებო ვალდებულებების ჯეროვნად შესრულებაში.

**3.2. განაწილების ლიცენზიატს უფლება აქვს:**

3.2.1. მოსთხოვოს მიმწოდებელს ხელშეკრულებით ნაკისრი ვალდებულებების დროულად და ჯეროვნად შესრულება, აგრეთვე მიმწოდებლის მიზეზით მისთვის მიყენებული ზიანის ანაზღაურება;

3.2.2. წინასაწარი გაფრთხილებიდან 10 (ათი) კალენდარული დღის შემდეგ არ დაუშვას თავის გაზგამანაწილებელ ქსელში მიმწოდებელი და შეუწყვიტოს მას მომსახურება, თუ მიმწოდებელი არ გადაიხდის ბუნებრივი გაზის გატარების საფასურს.

**4. მომსახურების პირობები**

4.1. მომსახურების გაწევა ხორციელდება მიმწოდებლის წერილობითი განაცხადის საფუძველზე, ამავე განაცხადით გათვალისწინებული ბუნებრივი გაზის მოცულობის შესაბამისად.

4.2. მომსახურების გაწევა ხორციელდება ხელშეკრულებით გათვალისწინებულ მიწოდების პუნქტამდე.

4.3. გაზგამანაწილებელ ქსელზე გეგმიურ-პროფილაქტიკური სამუშაოს ჩატარების აუცილებლობის თაობაზე განაწილების ლიცენზიატი ვალდებულია წინასწარ, სამუშაოს დაწყებამდე 30 (ოცდაათი) კალენდარული დღით ადრე, აცნობოს მიმწოდებელს და შეატყობინოს მას აღნიშნული სამუშაოს სავარაუდო ხანგრძლივობა.

4.4. გაზგამანაწილებელ ქსელზე ავარიის შემთხვევაში, განაწილების ლიცენზიატი ვალდებულია აღნიშნულის შესახებ დაუყოვნებლივ აცნობოს მიმწოდებელს.

4.5. მიმწოდებლის მომხმარებლ(ებ)ისათვის გადაცემული ბუნებრივი გაზის აღრიცხვა ხორციელდება განაწილების ლიცენზიატის მიერ ბუნებრივი გაზის მიწოდების პუნქტში მოწყობილი აღრიცხვის კვანძის მეშვეობით.

**6. გატარების საფასური და ანგარიშსწორების წესი**

6.1. გატარების საფასური ყოველი 1000 კუბური მეტრი გატარებული ბუნებრივი გაზისათვის შეადგენს 155.925 ლარს, დღგ-ს ჩათვლით.

6.2. მხარეთა შორის გაწეულ მომსახურებასთან დაკავშირებით ფორმდება მიღება-ჩაბარების აქტი, სადაც მითითებული იქნება ფაქტობრივად გატარებული ბუნებრივი გაზის მოცულობა და გადასახდელი თანხის სრული ოდენობა.

6.3. მიმწოდებლის მიერ გატარების საფასურის გადახდა ხორციელდება უნაღდო ანგარიშსწორების ფორმით, საანგარიშო თვის მომდევნო თვის \_\_\_\_ რიცხვამდე, მხარეთა შორის გაფორმებული მიღება-ჩაბარების აქტისა და განაწილების ლიცენზიატის მიერ მიმწოდებლისათვის წარდგენილი საგადასახადო ანგარიშ-ფაქტურის საფუძველზე.

**7. პასუხისმგებლობა**

7.1. ნებისმიერი მხარე უფლებამოსილია მოსთხოვოს მეორე მხარეს მიყენებული ფაქტობრივი ზიანის ანაზღაურება, თუ მისი დადგომის ფაქტი და ოდენობა დოკუმენტურად დადასტურებულია და გამოწვეულია ბრალეული მხარის მიერ ხელშეკრულებით ნაკისრი ვალდებულებების შეუსრულებლობით ან არაჯეროვანი შესრულებით.

7.2. განაწილების ლიცენზიატი პასუხს აგებს მიმწოდებლისათვის მიყენებული ფაქტობრივი ზიანისათვის, თუ იგი გამოწვეულია განაწილების ლიცენზიატის მიერ მომსახურების უსაფუძვლო შეჩერების ან შეწყვეტის შედეგად.

7.3. მიმწოდებლის მიერ ხელშეკრულების მე-6 მუხლის 6.3 პუნქტით გათვალისწინებული ანგარიშსწორების ვადის დარღვევის შეთხვევაში, განაწილების ლიცენზიატი უფლებამოსილია:

7.3.1. დააკისროს მიმწოდებელს პირგასამტეხლო გადაუხდელი თანხის 0,07 % ოდენობით ყოველი ვადაგადაცილებული დღისათვის;

7.3.2. წინსაწარი გაფრთხილებიდან 10 (ათი) კალენდარული დღის შემდეგ, მიმწოდებელი არ დაუშვას თავის გაზგამანაწილებელ ქსელში და შეუწყვიტოს მას მომსახურება.

7.4. პირგასამტეხლოს გადახდა არ ათავისუფლებს მიმწოდებელს დარღვეული ვალდებულების შესრულებისაგან.

7.5. პირგასამტეხლოს გადახდის ვალდებულების წარმოშობის შემთხვევაში, მიმწოდებლის მიერ განაწილების ლიცენზიატისთვის გადახდილი ნებისმიერი თანხა, პირველ რიგში, წარიმართება პირგასამტეხლოს, ხოლო შემდგომ დავალიანების ძირი თანხის დასაფარად.

**8. ფორს-მაჟორი**

8.1. მხარეები თავისუფლდებიან პასუხისმგებლობისაგან, თუ სახელშეკრულებო ვალდებულებების შეუსრულებლობა ან არაჯეროვანი შესრულება გამოწვეულია დაუძლეველი ძალის (სტიქიური მოვლენაი, საომარი მოქმედება, საკანონმდებლო ცვლილებები და ა.შ.) მოქმედებით, რომელიც არ არის დაკავშირებული მხარეთა შეცდომასთან ან დაუდევრობასთან და რომლის დადგომის წინასწარ გათვალისწინება მათთვის შეუძლებელი იყო.

8.2. დაუძლეველი ძალის მოქმედების ან შეწყვეტის შესახებ შესაბამისი მხარე ვალდებულია დაუყოვნებლივ წერილობით აცნობოს მეორე მხარეს და შეძლებისდაგვარად შეატყობინოს მას თავისი ვალდებულებების შესრულების განახლების მოსალოდნელი თარიღი.

8.3. თუ დაუძლეველი ძალის მოქმედება გრძელდება ან მოსალოდნელია გაგრძელდეს 1 თვეზე მეტი ვადით, ნებისმიერ მხარეს უფლება აქვს ცალმხრივად შეწყვიტოს ხელშეკრულება, რის შესახებ წინასწარ, 10 (ათი) კალენდარული დღით ადრე, წერილობით უნდა აცნობოს მეორე მხარეს.

8.4. ამ მუხლის საფუძველზე ხელშეკრულების მოქმედების შეწყვეტა არ ათავისუფლებს მიმწოდებელს იმ ფინანსური ვალდებულებებისაგან, რომლებიც მას წარმოეშვა განაწილების ლიცენზიატის მიმართ დაუძლეველი ძალის დადგომამდე.

**9. უთანხმოებები**

9.1. მხარეები მიიღებენ მათზე დამოკიდებულ ყველა შესაძლო ზომას, რათა ხელშეკრულების შესრულების პროცესში მათ შორის წარმოშობილი უთანხმოებები გადაწყვიტონ უშუალო მოლაპარაკებებით და ურთიერთშეთანხმების მიღწევით.

9.2. შეთანხმების მიუღწევლობის შემთხვევაში, ნებისმიერ მხარეს უფლება აქვს უთანხმოების გადასაწყვეტად მიმართოს საქართველოს საერთო სასამართლოს.

**10. ხელშეკრულების მოქმედების ვადა და მისი შეწყვეტის პირობები**

10.1. ხელშეკრულება ძალაში შედის 202\_\_\_ წლის \_\_\_\_\_\_ დან და მოქმედებს 201\_\_ წლის \_\_\_\_\_\_\_ ჩათვლით, ხოლო ხელშეკრულების ის დებულებები, რომლებიც აწესრიგებენ ანგარისშწორებასთან ან/და პასუხისმგებლობასთან დაკავშირებულ საკითხებს მოქმედებენ მათ სრულ შესრულებამდე.

10.2. ხელშეკრულება შეიძლება ვადამდე შეწყდეს:

10.2.1. მხარეთა ურთიერთშეთანხმებით;

10.2.2. ხელშეკრულების მე-8 მუხლის 8.3. პუნქტით გათვალისწინებულ შემთხვევაში;

10.2.3. ერთ-ერთი მხარის მიერ სახელშეკრულებო ვალდებულებების შეუსრულებლობის შემთხვევაში. ამასთან, ხელშეკრულების პირობების დამრღვევ მხარეს წერილობით მიეცემა გონივრული ვადა (მაგრამ არაუმეტეს 10 კალენდარული დღისა) დარღვევის აღმოსაფრხვრელად. აღნიშნული ვადის უშედეგოდ გასვლის შემთხვევაში, ხელშეკრულება ჩაითვლება შეწყვეტილად;

10.2.4. საქართველოს კანონმდებლობით გათვალისწინებული სხვა საფუძვლით.

10.3. ხელშეკრულების ვადის გაგრძელება შესაძლებელი მხარეთა ურთიერთშეთანხმებით.

**11. დასკვნითი დებულებები**

11.1. წინამდებარე ხელშეკრულებაში ცვლილების ან/და დამატების შეტანა შესაძლებელია მხარეთა დამატებითი წერილობითი შეთანხმებით.

11.2. ხელშეკრულების ყველა ცვლილებას, დანართსა და ოქმს გააჩნია იურიდიული ძალა და წარმოადგენს ხელშეკრულების განუყოფელ ნაწილს, თუ ისინი შესრულებულია წერილობითი ფორმით და დამოწმებულია მხარეთა უფლებამოსილი წარმომადგენლების ხელმოწერებით.

11.3. ხელშეკრულებით მოუწესრიგებელი საკითხები რეგულირდება საქართველოს კანონმდებლობის შესაბამისად.

11.4. ხელშეკრულება შედგენილია თანაბარი იურიდიული ძალის მქონე 2 (ორი) იდენტური ეგზემპლარის სახით, თითოელი მხარისათვის.

**12. მხარეთა იურიდიული რეკვიზიტები და ხელმოწერები:**

|  |  |
| --- | --- |
| **განაწილების ლიცენზიატი:**შპს „თბილისი ენერჯი“მის. ქ. თბილისი, მიცკევიჩის ქ. #18ასაიდენტიფიკაციო კოდი: 205129617საბანკო რეკვიზიტები:სს ,,თიბისი ბანკი” ბანკის კოდი TBCBGE22ა/ა № GE66TB7586636020100005 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**ედიშერ ხორავა****დირექტორი კომერციულ და ტექნოლოგიური** **უზრუნველყოფის საკითხებში**  | **მიმწოდებელი:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |